CELEX: 62010CN0409
Language: lt
Date: 2010-08-16 00:00:00
Title: Byla C-409/10: 2010 m. rugpjūčio 16 d. Bundesfinanzhof (Vokietija) pateiktas prašymas priimti prejudicinį sprendimą byloje Hauptzollamt Hamburg-Hafen prieš Afasia Knits Deutschland GmbH

9.10.2010   
            
            
               LT
            
            
               Europos Sąjungos oficialusis leidinys
            
            
               C 274/21
            
         2010 m. rugpjūčio 16 d.Bundesfinanzhof (Vokietija) pateiktas prašymas priimti prejudicinį sprendimą byloje Hauptzollamt Hamburg-Hafen prieš Afasia Knits Deutschland GmbH
   
   (Byla C-409/10)
   ()
   2010/C 274/33
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Kasatorė: Hauptzollamt Hamburg-Hafen
   
   
      Kita kasacinio proceso šalis: Afasia Knits Deutschland GmbH
   
   
      Prejudiciniai klausimai
   
   
               1.
            
            
               Ar Partnerystės susitarimo tarp Afrikos, Karibų jūros bei Ramiojo vandenyno grupės valstybių ir Europos bendrijos (1) 1 protokolo dėl sąvokos „produktų kilmė“ apibrėžimo ir administracinio bendradarbiavimo metodų 32 straipsnį atitinka tai, kad paskesnius kilmės įrodymų patikrinimus eksportuojančioje valstybėje Europos Komisija iš esmės atlieka pati, nors ir padedama vietinių institucijų, ir ar galima kalbėti apie patikrinimo rezultatus, kaip jie suprantami pagal šią nuostatą, jeigu tokiu būdu gauti Komisijos patikrinimo rezultatai fiksuojami protokole, kurį taip pat pasirašo eksportuojančios valstybės vyriausybės atstovas?
            
         Jeigu į pirmąjį klausimą būtų atsakyta teigiamai:
   
               2.
            
            
               Ar pagrindinėje byloje nagrinėjamą situaciją atitinkančiu atveju, kai per tam tikrą laikotarpį išduotus preferencinio režimo suteikimo patvirtinimus eksportuojanti valstybė pripažįsta negaliojančiais, nes atlikus paskesnį patikrinimą nebuvo patvirtinta prekių kilmė, tačiau negalima atmesti galimybės, kad kai kurios eksportuotos prekės atitinka kilmės reikalavimus, muito mokėtojas, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 220 straipsnio 2 dalies b punkto 2 ir 3 pastraipomis, gali remtis teisėtų lūkesčių apsauga, darydamas nuorodą į tai, jog jo atveju pateikti preferencinio režimo sertifikatai galėjo būti teisingi ir todėl pagrįsti teisingomis eksportuotojo aprašytomis faktinėmis aplinkybėmis?
            
         
      (1)  2000/783/EB: Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytas 2000 m. birželio 23 d. Kotonu (OL L 317, p. 3; 2004 m. specialusis leidimas lietuvių k., 11 sk., 35 t., p. 3).
   
      (2)  OL L 302, p. 1; 2004 m. specialusis leidimas lietuvių k., 2 sk., 4 t., p. 307.